CELEX: 62021CN0604
Language: da
Date: 2021-09-28 00:00:00
Title: Sag C-604/21: Anmodning om præjudiciel afgørelse indgivet af Tribunal Administrativo e Fiscal de Braga, Juízo Administrativo Comum (Portugal) den 28. september 2021 — Vapo Atlantic SA mod Entidade Nacional para o Setor Energético E.P.E. (ENSE) m.fl.

10.1.2022   
            
            
               DA
            
            
               Den Europæiske Unions Tidende
            
            
               C 11/17
            
         
      Anmodning om præjudiciel afgørelse indgivet af Tribunal Administrativo e Fiscal de Braga, Juízo Administrativo Comum (Portugal) den 28. september 2021 — Vapo Atlantic SA mod Entidade Nacional para o Setor Energético E.P.E. (ENSE) m.fl.
      (Sag C-604/21)
      (2022/C 11/23)
      Processprog: portugisisk
      
         Den forelæggende ret
      
      Tribunal Administrativo e Fiscal de Braga, Juízo Administrativo Comum
      
         Parter i hovedsagen
      
      
         Sagsøger: Vapo Atlantic SA
      
         Sagsøgte: Entidade Nacional para o Setor Energético E.P.E. (ENSE)
      
         Procesdeltagere: Fundo Ambiental og Fundo de Eficiência Energética (FEE)
      
         Præjudicielle spørgsmål
      
      
                  1)
               
               
                  Skal artikel 1, nr. 3), i direktiv 98/34/EF (1) fortolkes således, at fastlæggelsen — som ved den omtvistede nationale lovgivning — af den procentdel af biobrændstoffer, som en erhvervsdrivende i overensstemmelse med artikel 7a i direktiv 98/70/EF (2), der er indført ved direktiv 2009/30/EF (3), og i overensstemmelse med det mål, der er angivet i artikel 3, stk. 4, i direktiv 2009/28/EF (4), er forpligtet til at iblande brændstoffer, som den pågældende overgiver til forbrug, er omfattet af begrebet »andet krav« som omhandlet i førstnævnte direktivs artikel 8, stk. 1?
               
            
                  2)
               
               
                  Skal artikel 8, stk. 1, i direktiv 98/34/EF, hvad konkret angår udtrykket »medmindre der er tale om en almindelig gengivelse af en international eller europæisk standard«, fortolkes således, at denne bestemmelse er til hinder for en bestemmelse i national ret, som fastlægger procentdelene for iblanding af biobrændstoffer i overensstemmelse med artikel 7a, stk. 2, i direktiv 98/70/EF, der er indført ved direktiv 2009/30/EF, og i overensstemmelse med det mål, der er angivet i artikel 3, stk. 4, i direktiv 2009/28/EF?
               
            
                  3)
               
               
                  Skal artikel 4, stk. 1, andet afsnit, i direktiv 2009/30/EF og artikel 4, stk. 1, i direktiv (EU) 2015/1513 (5) fortolkes således, at der er tale om beskyttelsesklausuler, der er fastsat i bindende fællesskabsretsakter som omhandlet i artikel 10, stk. 1, tredje led, i direktiv 98/34/EF?
               
            
                  4)
               
               
                  Medmindre det er ufornødent i lyset af besvarelsen af de foregående spørgsmål, ønskes følgende spørgsmål besvaret: Skal artikel 8, stk. 1, i direktiv 98/34/EF fortolkes således, at en national bestemmelse som den i denne sag omhandlede, der i henhold til artikel 7a, stk. 2, i direktiv 98/70/EF, som er indført ved direktiv 2009/30/EF, fastsætter procentdelen for iblanding af biobrændstoffer, ikke kan gøres gældende over for den erhvervsdrivende?
               
            
         (1)  Europa-Parlamentets og Rådets direktiv 98/34/EF af 22.6.1998 om en informationsprocedure med hensyn til tekniske standarder og forskrifter (EFT 1998, L 204, s. 37).
      
         (2)  Europa-Parlamentets og Rådets direktiv 98/70/EF af 13.10.1998 om kvaliteten af benzin og dieselolie og om ændring af Rådets direktiv 93/12/EØF (EFT 1998, L 350, s. 58).
      
         (3)  Europa-Parlamentets og Rådets direktiv 2009/30/EF af 23.4.2009 om ændring af direktiv 98/70/EF for så vidt angår specifikationerne for benzin, diesel og gasolie og om indførelse af en mekanisme for overvågning og reduktion af emissionerne af drivhusgasser og om ændring af Rådets direktiv 1999/32/EF for så vidt angår specifikationerne for brændstof, der benyttes i fartøjer til sejlads på indre vandveje, og om ophævelse af direktiv 93/12/EØF (EUT 2009, L 140, s. 88).
      
         (4)  Europa-Parlamentets og Rådets direktiv 2009/28/EF af 23.4.2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (EUT 2009, L 140, s. 16).
      
         (5)  Europa-Parlamentets og Rådets direktiv (EU) 2015/1513 af 9.9.2015 om ændring af direktiv 98/70/EF om kvaliteten af benzin og dieselolie og om ændring af direktiv 2009/28/EF om fremme af anvendelsen af energi fra vedvarende energikilder (EUT L 239 af 15.9.2015, s. 1).